**Správa prezidenta za rok 2021**

Konferencia SAG, penzión Zelený dom, Vitanová, 7.5.2022

Výkonný výbor: Poliak prezident, Strelka hospodár, Králik S., Králiková Z., Lisá S.

Pokračujeme v režime Corony.

Chcem týmto poďakovať všetkým členom Výboru za odvedenú prácu, za množstvo hodín, ktoré bezplatne obetovali pre go. Ďakujem aj všetkým darcom 2% a plátcom členského, stosedem aktívnym hráčom, ktorí mali v roku 2020 aspoň tri aktivity, dvestojeden členom SAG, a hlavne vám prítomným na tejto konferencii. Dnes sa hlasuje podľa vlani schválených Stanov, teda majster Slovenska (Palko Lisý) má dva hlasy, a zástupca klubu má taký počet hlasov, ako je rozdiel počtu hráčov nad 16 rokov klubu, ktorí zaplatili členské a prítomnými hráčmi tu na konferencii. Členovia Výboru hlasujú za seba (jeden hlas). Vlani sme schválili nové Stanovy. Zmeny sú :

Sídlo SAG je Junácka 6, 832 80 Bratislava

Miesto Licenčných orbánov máme Odborné komisie

Každý člen SAG môže navrhnúť kandidáta na volenú funkciu v orgánoch SAG

riadny člen má jeden hlas plus naviac toľko hlasov ako je počet všetkých svojich členov, ktorí majú zaplatený členský príspevok v SAG

Každá fyzická osoba môže kandidovať na volenú funkciu v orgánoch SAG, ak ju navrhe člen SAG

Členom Výkonného výboru je aj jeden zástupca športovcov, ktorého môže navrhnúť záujmová organizácia športovcov – členov alebo najmenej päťdesiat (50) športovcov – členov

Podmienky vzniku členstva právnickej osoby v SAG ako riadneho člena analogicky ako individuálneho člena

SAG zabezpečuje vo svojej pôsobnosti v intenciách svojich predpisov a rozhodnutí dôsledné dodržiavanie pravidiel Svetového antidopingového programu a Antidopingových pravidiel SR.

V prípade, ak niektoré ustanovenia týchto stanov sa dostane do rozporu a osobitným predpisom (najmä zákonom č. 440/2015 Z.z.), alebo vykonávacím predpisom, takéto ustanovenie stanov sa nepoužije a na miesto neho sa použije príslušné ustanovenie zákona alebo vykonávacieho predpisu.

Na rok 2021 sme dostali minimálny Príspevok pre neuznaný športový zväz 10000 €. Z tejto dotácie sme všetko podľa zákona vyčerpali. 14.10.2021 sme dostali Osvedčenie o uznaní za športový zväz.

Na rok 2022 sme uzavreli s Sekciou športu na MŠVVaŠ Zmluvu o podpore národného športového projektu na 20000 €, zatiaľ sme dostali prvú dávku 10000 €. Dúfame, že na rok 2023 dostaneme aspoň 30000 €. Výbor schválil dotáciu na GPS turnaje 2022 - 150 €, max. 75,- € na turnaj na hráča , na MSR max. 100 €, teda toto ubytovanie s polpenziou (znížené na 120,- €, max. 60,- € pre hráčov, ktorí zaplatili členské po 31.01.2022)

Daňové priznania za rok 2021 sme podali v termíne 23.03.2022. Členské do EGF a IGF za rok 2021 sme zaplatili

Na SOŠV sme 1.3.2022 znovu dali žiadosť stať sa ich členom. Členstvo v SOŠV nám zvýši význam, pomôže s administratívou, hospodárením, budeme oficiálnejší, profesionálnejší z hľadiska riadenia. Z dôvodu zrušenia podateľne na KŠZ na Junáckej 6, keď nám dôležitá pošta bola vrátená, dali sme žiadosť o Mandátnu zmluvu na doručovateľský servis na Slovenská olympijská marketingová, a.s. (dcéra SOŠV).

V roku 2021 prebiehala GPS v polovičnom objeme, ako bolo naplánované (4 turnaje, 67 účastníkov, vyhral Boris Dovčík, 2. Martin Strelka, 3.Pavol Lisý. GPS juniorov spomedzi 13 juniorov vyhral Dominik Hrdina , 2.Ondrej Králik, 3. Michal Almasi). Ďakujem organizátorom turnajov, hlavne Slavovi, Lacovi a Julovi . Usporiadali sme aj bleskové turnaje na malých doskách v Bratislave a v Košiciach, pre začínajúcich alebo zatiaľ neaktívnych hráčov, za účelom dosiahnutia stovky aktívnych hráčov.

Usporiadali sme Majstrovstvá Slovenska v týchto kategóriách:

Názov víťaz

MSR Pavol Lisý

MSR ženy ex aequo Zuzana Králiková, Ľubica Hrdinová,

 Barbora Waczulíková

9x9 Milan Jadroň

13x13 Pavol Lisý

Pairgo Barbora Waczulíková, Martin Lukáč

MSRJ12 Dominik Hrdina

MSRJ16 Ondrej Králik

MSRJ20 Ondrej Králik

Naša účasť na medzinárodných majstrovstvách v roku 2021:

MSAma Vladivostok, RU 2.-10.6.2021 online Peter Smolárik 41. (57)

ME 23.11.-5.12.2021 online Pavol Lisý 4. (24)

KPMC

ME Pairgo, Niš, RS 25.-26.9-2.21 Zuzana Králiková, Milan Jadroň 10. (15)

MEJ U16 15.-17.10.2021 online Ondrej Králik 22. (53)

PGETC, tímy na internete Michal Králik, Miroslav Poliak, Peter Smolárik,

 27.10.2020 - 11.5.2021 Martin Strelka, Juraj Waczulík, Martin Lukáč, Ondrej Králik, Boris Dovčík, Zuzana Králiková 26. (38)

EYGTC, juniori na internete Ondrej Králik, Dominik Hrdina, Lujza Hedvigová,

14.11.2020 - 13.2.2021 Matúš Truchan, Richard Truchan 12. (16)

Miroslav Poliak

prezident SAG V Litanovej 7.5.2022